**PROJEKTS**

**LĪGUMS Nr. 2025/01**

**Par Latvijas Riteņbraucēju Vienības brauciena organizēšanu**

Rīgā,

**Latvijas Riteņbraukšanas federācija**, reģ. Nr. 40008023340, juridiskā adrese Roberta Feldmaņa iela 11, Rīga. LV - 1014, turpmāk tekstā – Pasūtītājs, ģenerālsekretāra Toma Marksa personā, kurš rīkojas saskaņā ar statūtiem, no vienas puses, un

**SIA “”**,

noslēdz līgumu par sekojošo (turpmāk tekstā - Līgums):

1. **Līguma priekšmets**

Pasūtītājs uzdod un piešķir Izpildītājam izņēmuma tiesības, bet Izpildītājs apņemas ar saviem intelektuālajiem, materiālajiem un tehniskajiem līdzekļiem un saskaņā ar šo Līgumu, tehniskajiem nosacījumiem (1.pielikums) un spēkā esošajiem normatīvajiem aktiem reizi gadā organizēt pasākumu “Latvijas Riteņbraucēju Vienības brauciens” laika posmā no 2025. – 2028. gadam. Turpmāk Līgumā ik gadu rīkotais pasākums “Latvijas Riteņbraucēju Vienības brauciens” - Pakalpojums.

1. **PAKALPOJUMA nodošanas - pieņemšanas kārtība**

IZPILDĪTĀJS apņemas Pakalpojuma plānošanu uzsākt uzreiz pēc Līguma parakstīšanas un nodrošināt organizējamā pasākuma norisi līguma termiņa katra gada septembra pirmās nedēļas nogales svētdienā.

1. Pakalpojuma izpildi pēc katra atsevišķa brauciena Puses noformē ar pieņemšanas - nodošanas aktu, kuru sagatavo Izpildītājs un iesniedz Pasūtītājam izskatīšanai.
2. PASŪTĪTĀJS 10 (desmit) darba dienu laikā no nodošanas - pieņemšanas akta par izpildītu Pakalpojumu saņemšanas no Izpildītāja:
   * 1. pieņem no IZPILDĪTĀJA Pakalpojumu, parakstot pieņemšanas - nodošanas aktu, un iesniedz vienu tā eksemplāru IZPILDĪTĀJAM;
     2. vai rakstiski izklāsta visus savus iebildumus, pretenzijas, nepieciešamos papildinājumus un labojumus par Pakalpojuma izpildi, un iesniedz IZPILDĪTĀJAM parakstītu pretenziju, kurā. norāda pasākumus, kas veicami attiecībā uz nekvalitatīvo Pakalpojumu vai tā daļas trūkumu novēršanu un labojumu izdarīšanu tajā atbilstoši PASŪTĪTĀJA prasībām un to izpildes termiņus. IZPILDĪTĀJAM ir pienākums pretenzijā noteiktajos termiņos nodrošināt nepieciešamo pasākumu veikšanu attiecībā uz nekvalitatīvo Pakalpojumu vai tā daļu;
3. IZPILDĪTĀJAM ir pienākums patstāvīgi segt visas izmaksas, kas tam radušās saistībā ar papildinājumiem un labojumiem, kas veicami saskaņā ar PASŪTĪTĀJA norādījumiem attiecībā uz nekvalitatīvi sagatavoto Pakalpojumu, par kuru atbilstoši šī Līguma 2.2.2.apakšpunktā noteiktajai kārtībai ir izvirzītas pretenzijas.
4. **Līgumcena un norēķinu kārtība**
5. Atlīdzība par Pakalpojuma rīkošanas tiesību uzticēšanu IZPILDĪTĀJAM sastāda 5000,00 EUR (piecus tūkstošus euro 00 centi) + 1 EUR par katru dalībnieku virs 3000 dalībniekiem.
6. IZPILDĪTĀJS samaksā PASŪTĪTĀJAM atlīdzību par Pakalpojuma rīkošanas tiesību uzticēšanu divos maksājumos, no kuriem pirmais maksājums 50% apmērā no kopējās atlīdzības maksas tiek veikts ne vēlāk kā 15 (piecpadsmit) dienu laikā pirms Pasākuma norises, bet otrais maksājums 50% apmērā no kopējās atlīdzības maksas tiek veikts ne vēlāk kā 15 (piecpadsmit) dienu laikā pēc Pasākuma norises.
7. Samaksa par Līgumā noteikto PAKALPOJUMU tiek veikta, pārskaitot naudu uz PASŪTĪTĀJA norādīto bankas norēķinu kontu pēc PASŪTĪTĀJA piestādīta rēķina.
8. **Pušu tiesības un pienākumi**
9. PASŪTĪTĀJA pienākumi un tiesības:
   * 1. ievērot šī Līguma, tā pielikuma noteikumus, iespēju robežās nodrošināt IZPILDĪTĀJU ar visu informāciju, kas nepieciešama šī Līguma izpildei;
     2. piešķirt IZPILDĪTĀJAM tiesības Līguma darbības laikā izmantot Pakalpojuma nosaukumu ar Pakalpojuma sniegšanu saistītos komerciālos nolūkos, kā arī, iepriekš rakstveidā saskaņojot ar PASŪTĪTĀJU, papildināt Pakalpojuma nosaukumu ar citiem vārdiem, saglabājot tajā vārdus “Vienības brauciens”. PASŪTĪTĀJS ir tiesīgs liegt Pakalpojuma nosaukuma papildināšanu ar citiem vārdiem, ja šāds papildinājums ir pretējs vispārpieņemtām sabiedrības ētikas un morāles normām, PASŪTĪTĀJA mērķiem un/vai var kaitēt PASŪTĪTĀJA reputācijai, tai skaitā veicina vai reklamē neveselīgu dzīvesveidu, atkarību izraisošus produktus vai pakalpojumus.
     3. saskaņā ar šajā Līgumā noteikto kārtību pieņemt IZPILDĪTĀJA atbilstoši šī Līguma prasībām izpildīto Pakalpojumu;
     4. veikt kontroli par šī Līguma izpildi;
     5. nodrošināt IZPILDĪTĀJU ar PASŪTĪTĀJA un tā sponsoru reklāmas materiāliem;
10. IZPILDĪTĀJA pienākumi un tiesības:

IZPILDĪTĀJA pienākumi:

1. ievērot šī Līguma, tā pielikumu noteikumus, un PASŪTĪTĀJA norādījumus Pakalpojuma izpildei atbilstoši Līguma un normatīvo aktu prasībām;
2. sadarboties ar PASŪTĪTĀJA nozīmēto darbinieku un pēc tā pieprasījuma sniegt PASŪTĪTĀJA pieprasīto informāciju rakstiski ne vēlāk kā 2 (divu) dienu laikā pēc attiecīga pieprasījuma saņemšanas no PASŪTĪTĀJA;
3. līgumā noteiktajā kārtībā un termiņos veikt atlīdzības maksu par piešķirtajām tiesībām rīkot Pakalpojumu;
4. organizēt Pakalpojumu ik gadu septembra mēneša pirmās nedēļas nogales svētdienā laika posmā no 2025. – 2028. gadam (ieskaitot);
5. pirms Pakalpojuma reklāmas kampaņā un Pakalpojuma norisē reklamēt PASŪTĪTĀJA sadarbības partnerus un sponsorus, par to vienojoties ne vēlāk kā līdz Līguma attiecīgā gada 1. jūnijam;

IZPILDĪTĀJA tiesības:

1. izplatīt par atlīdzību Pakalpojuma apmeklējuma biļetes un bezmaksas ielūgumus, kā arī saņemt un paturēt savā īpašumā atlīdzību par Pakalpojuma apmeklējuma biļetēm, dalības maksu par iespēju piedalīties pasākumā un IZPILDĪTĀJA piesaistīto finansējumu (piemēram, sponsoru finansējums).
2. noteikt Pakalpojuma kārtības un drošības noteikumus, apmeklējuma ierobežojumus un mediju akreditācijas noteikumus, ievērojot šo Līgumu un spēkā esošās Latvijas Republikas normatīvo aktu prasības;
3. izvēlēties Pakalpojuma norises vietu, to iepriekš rakstveidā saskaņojot ar Pasūtītāju.
4. Pirms saistību izpildes Izpildītājs ir ieguvis tādu informāciju par Pakalpojumu, tā vēsturi, organizēšanas noteikumiem un prasībām, iespējamiem finanšu ieguvumiem un riskiem, atbildību, Pakalpojuma sniegšanas vietu un citiem svarīgiem apstākļiem un Izpildītājam nav un nebūs pretenziju pret Pasūtītāju šajā sakarā.
5. Puses apņemas nekavējoties rakstveidā informēt viena otru par jebkādām grūtībām šī Līguma izpildes procesā, kas varētu aizkavēt savlaicīgu Pakalpojuma veikšanu un Līguma izpildi.
6. Puses apliecina, ka tām ir visas nepieciešamās pilnvaras un tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties šajā Līgumā minēto pienākumu izpildi.
7. IZPILDĪTĀJS apliecina, ka ir iepazinies ar šī Līguma noteikumiem un atzinis tos par saistošiem un izpildāmiem. IZPILDĪTĀJS apliecina, ka viņa rīcībā ir pietiekami daudz darbinieku un nepieciešamo materiālo resursu, kā arī citu līdzekļu, lai savlaicīgi un kvalitatīvi veiktu visus šajā Līgumā noteiktos pienākumus.
8. IZPILDĪTĀJS apliecina, ka tā darbinieki vai citas personas, kas būs iesaistīti šī Līguma izpildē tiks iepazīstināti ar nosacījumiem par konfidencialitāti pirms darba uzsākšanas.
9. Ja vienas Puses saistību izpildes nokavējums (tikai tāds nokavējums, kas ietekmē otras Puses spējas izpildīt savas saistības) liedz otrai Pusei veikt savlaicīgu saistību izpildi, termiņš otras Puses saistību izpildei tiek pagarināts par pirmās Puses nokavēto laikposmu. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
10. **Pušu sadarbība un pilnvarotās personas**
    1. Šī Līguma izpildei katra Puse nozīmē vienu vai vairākus pārstāvjus, kuru pienākums ir vadīt un sekot šī Līguma izpildei, tai skaitā pārbaudīt Pakalpojumu, informēt par šī Līguma izpildi gan savu, gan otru Pusi.
    2. PASŪTĪTĀJA nozīmētais pārstāvis: Toms Markss, tālrunis 26255435, e-pasta adrese: [toms@lrf.lv](mailto:toms@lrf.lv).
    3. IZPILDĪTĀJA nozīmētais (-tie) pārstāvis (-vji):
    4. Pārstāvju nomaiņas gadījumā otra Puse par to tiek rakstveidā informēta 3 (trīs) darba dienu laikā.
11. **Līguma izpilde**
    1. IZPILDĪTĀJS ir izpildījis šī Līguma saistības pēc visu šajā Līgumā un tā pielikumā norādīto Pakalpojumu izpildes atbilstoši šī Līguma 2.1.punktā noteiktajiem nodošanas termiņiem, to saskaņošanas atbilstoši šī Līguma 2.2.punktā un 2.3. punktā noteiktajai kārtībai un pieņemšanas, ko apliecina Pušu parakstīti pieņemšanas – nodošanas akti, kā arī pēc Līguma 3.1.punktā noteikto maksājuma saistību izpilde pret Pasūtītāju.
12. **Pušu atbildība**
    1. IZPILDĪTĀJS sniedz Pakalpojumu šajā Līgumā noteiktajā apjomā un termiņos.
    2. IZPILDĪTĀJS garantē, ka Pakalpojumu veiks rūpīgi, profesionāli un prasmīgi.
    3. Ja Izpildītājs kavē Līgumā un pielikumos noteiktos termiņus, Izpildītājs maksā Pasūtītājam nokavējuma procentus 0,1% apmērā no kavētā maksājuma summas par katru kavējuma dienu,.
    4. Nokavējuma procentu samaksa neatbrīvo Puses no to saistību pilnīgas izpildes.
    5. Pieņemšanas - nodošanas akta parakstīšana neatbrīvo IZPILDĪTĀJU no atbildības par sniegtā Pakalpojuma kvalitāti.
13. **Līguma grozīšana un izbeigšana**
14. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā. Visi Līguma papildinājumi, grozījumi un vienošanās ir Līguma neatņemamas sastāvdaļas.
15. Ir pieļaujami tikai Līguma nebūtiski grozījumi. Līguma grozījumi ir pieļaujami, ja tie nemaina līguma vispārējo būtību un atbilst vienam no šādiem gadījumiem:
16. grozījumi ir nebūtiski;
17. Līguma grozījumi ir nepieciešami gadījumā, ja IZPILDĪTĀJS no tā neatkarīgu iemeslu dēļ (piemēram trases nepieejamība), nevar sniegt Pakalpojumu vai nevar sniegt Pakalpojumu paredzētajā termiņā. Šādā gadījumā Pasūtītājs ar Izpildītāju vienojoties, var noteikt citu pasākuma norises laiku un vietu, bet ne vēlāk kā līdz tekošā gada 30. septembrim;
18. Līguma grozījumi ir nepieciešami tādu iemeslu dēļ, kurus PASŪTĪTĀJS un IZPILDĪTĀJS iepriekš nevarēja paredzēt. Par iemesliem, kurus iepriekš nevarēja paredzēt, uzskatāmi tādi iemesli, kas cita starpā nav atkarīgi no Pasūtītāja vai Izpildītāja darbības un kas tam objektīvi nebija un nevarēja būt zināmi, piemēram, normatīvo aktu izmaiņas, neparedzami izpildvaras lēmumi, nepārvaramas varas apstākļi, utml.
19. Līgumu pirms termiņa var izbeigt Pusēm savstarpēji rakstveidā par to vienojoties.
20. Pasūtītājam ir tiesības vienpusēji atkāpties no Līguma, nosūtot Izpildītājam rakstisku paziņojumu vismaz 7 (*septiņas*) dienas iepriekš, šādos gadījumos:
    * 1. IZPILDĪTĀJS sniedz Pakalpojumu neatbilstoši Līguma, Līguma pielikuma vai spēkā esošo normatīvo aktu prasībām, vai Pasūtītāja norādījumiem, un pēc Pasūtītāja pretenzijas saņemšanas IZPILDĪTĀJS 5 (piecu) darba dienu laikā nenovērš pārkāpumu;
      2. IZPILDĪTĀJAM ir uzsākts maksātnespējas process, tiesiskās aizsardzības process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
      3. IZPILDĪTĀJS kavē Līgumā noteikto maksājumu termiņu vairāk kā 10 (desmit) dienas.
21. Gadījumā, ja Līgums tiek izbeigts Līguma 8.4.1.apakšpunktā vai 8.4.3. paredzētajos gadījumos, IZPILDĪTĀJAM ir pienākums maksāt PASŪTĪTĀJAM līgumsodu 10 (desmit) % apmērā no kopējās atlīdzības par Pakalpojumu par visu Līgumā noteikto periodu.
22. **Nepārvaramas varas apstākļi**
23. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās).
24. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.
25. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma laušanas rezultātā.
26. **Strīdu izskatīšanas kārtība**
27. Puses domstarpības, kas saistītas ar šajā Līgumā paredzēto saistību izpildi, risina vienošanās ceļā. Vienošanos noformē rakstveidā.
28. Ja Puses nevar vienoties, strīdu nodod izskatīšanai Latvijas Republikas tiesā normatīvajos aktos noteiktajā kārtībā, piemērojot Latvijas Republikā spēkā esošos normatīvos aktus.
29. Strīdi vai domstarpības Pušu starpā neatbrīvo tos no saistību, kas noteiktas šajā Līgumā, izpildes.
30. **Noslēguma noteikumi**
31. Līgums stājas spēkā dienā, kad to parakstījušas abas Puses, un darbojas līdz saistību pilnīgai izpildei.
32. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējusi starp Pusēm līdz Līguma parakstīšanai attiecībā uz Līguma priekšmetu.
33. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
34. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa numuri, e-pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
35. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses tiesību pārņēmējam. IZPILDĪTĀJS brīdina PASŪTĪTĀJU par šādu apstākļu iestāšanos 1 (vienu) mēnesi iepriekš.
36. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
37. Līgums sastādīts latviešu valodā uz 5 (piecām) lapām kopā ar pielikumiem un parakstīts 2 (divos) eksemplāros ar vienādu juridisko spēku, katrai Pusei pa vienam eksemplāram.
38. Puses vienojas, ka gadījumā, ja Līguma izpildes ietvaros kāda no Pusēm nodod otrai Pusei fizisko personu datus, Puses savstarpēji ievēros ar šo Līgumu noteiktos principus un Vispārīgās datu aizsardzības regulas 2016/679 (turpmāk – Regula) un citu normatīvo aktu prasības fizisko personu datu apstrādei. Puses apliecina, ka tām ir no spēkā esošiem normatīvajiem aktiem izrietošas tiesības nodot otrai Pusei fizisko personu datus ar Līgumu noteikto saistību izpildei Līgumā noteiktajā kārtībā un apmērā un atbrīvo otru Pusi no atbildības (sedz visus nodarītos zaudējumus) par šādu datu apstrādi, ja pretēji apliecinātajam Puse – datu nodevēja nav saņēmusi datu subjekta piekrišanu. Pusēm ir pienākums sniegt otrai Pusei visus apstrādei nepieciešamos dokumentētus norādījumus un iesniegt precīzus personas datus.
39. **Pušu rekvizīti un paraksti**

|  |  |  |
| --- | --- | --- |
| PASŪTĪTĀJS:  Latvijas Riteņbraukšanas federācija  Reģ. Nr. 40008023340  Roberta Feldmaņa iela 11,  Rīga, LV-1014  Banka: AS “Swedbank”  Kods: HABALV22  Konts: LV70HABA000140J038044 |  | IZPILDĪTĀJS:  SIA  Reģ.  Banka:  Kods:  Konts: |
| Ģenerālsekretārs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Valdes loceklis/e  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| /T. Markss/  z.v. |  | z.v. |

**Līguma Nr.2025/01 Pielikums Nr.1**

**IZPILDĪTĀJS apņemas PASŪTĪTĀJAM Pakalpojumā – Latvijas Riteņbraucēju Vienības brauciens – nodrošināt sekojošas pozīcijas.**

1. IZPILDĪTĀJS apņemas nodrošināt Pakalpojuma kārtības un drošības noteikumus, apmeklējuma ierobežojumus un mediju akreditācijas noteikums atbilstoši spēkā esošajiem regulējošajiem normatīvajiem aktiem.

2. IZPILDĪTĀJS ir atbildīgs par pasākuma saskaņošanu atbilstoši Publisku izklaides un svētku pasākumu drošības likuma prasībām.

3. IZPILDĪTĀJAM nav tiesību nodot pasākuma rīkošanu trešajai personai.

4. IZPILDĪTĀJS komunikācijas un reklāmas kampaņā norāda PASŪTĪTĀJU kā sadarbības partneri, lietojot PASŪTĪTĀJA logo.

5. IZPILDĪTĀJS apņemas sacensību tiešo vadību nodot Pasūtītāja tiesnešu kolēģijai.

6. Izvietot PASŪTĪTĀJA sadarbības partnerus un sponsorus kā oficiālos pasākuma atbalstītājus, iekļaujot tos:

6.1. Vizuālajā reklāmas kampaņā pirms Pasākuma;

6.2. sacensību norises starta un finiša zonā pēc iepriekšējas vienošanās atbilstoši Līguma Nr. .. punktam Nr. 4.2.5;

6.3. video materiālos pēc sacensībām un to laikā.

7. IZPILDĪTĀJS nodrošina PASŪTĪTĀJA oficiālā auto partnera iesaisti sacensību norisē kā pavadošo auto sporta braucienā (3 automašīnas), kā arī nodrošina tam pozīcijas vietas auto modeļu prezentācijai sacensību centrā.

8. IZPILDĪTĀJS nodrošina Latvijas jaunatnes riteņbraukšanas fonda prezentācijas vietu sacensību centrā.

9. IZPILDĪTĀJS nodrošina Pasākumā sporta šosejas, MTB un tautas šosejas braucienu distances, ar tiesībām pievienot arī citas distances/ braucienus.

10. IZPILDĪTĀJS nodrošina dzimuma vienlīdzību naudas balvu apjomos Sporta šosejas braucienā, kā arī citās distancēs, kur godalgoto vietu ieguvēji saņem naudas balvas.

11. IZPILDĪTĀJS nodrošina PASŪTĪTĀJAM ne mazāk kā desmit bezmaksas ielūgumus dalībai Pasākumā.

12. IZPILDĪTĀJS organizē pasākuma popularizēšanu:

12.1. sociālajos tīklos (ne mazāk 15 ieraksti pirms pasākuma; ne mazāk kā 2 viedokļu līderu/influenceru piesaiste pasākuma popularizēšanā);

12.3. TV reklāmu veidā (ne mazāk kā 10 atskaņojumi 1 mēneša laikā pirms pasākuma);

12.4. vides reklāmu veidā (ne mazāk kā 20 vides baneri 2 mēnešu laikā pirms pasākuma);

12.5. ne mazāk kā vienas preses konferences sarīkošana pirms pasākuma;

1. **Pušu rekvizīti un paraksti**

|  |  |  |
| --- | --- | --- |
| PASŪTĪTĀJS:  Latvijas Riteņbraukšanas federācija  Reģ. Nr. 40008023340  Roberta Feldmaņa iela 11,  Rīga, LV-1014  Banka: AS “Swedbank”  Kods: HABALV22  Konts: LV70HABA000140J038044 |  | IZPILDĪTĀJS:  SIA  Reģ.  Banka:  Kods:  Konts: |
| Ģenerālsekretārs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Valdes loceklis/e  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| /T. Markss/  z.v. |  | z.v. |